Συνθήκη περί ιδρύσεως της Ευρωπαϊκής Οικονομικής Κοινότητος, Τελική Πράξη

Η ΔΙΑΚΥΒΕΡΝΗΤΙΚΗ ΣΥΝΔΙΑΣΚΕΨΗ ΓΙΑ ΤΗΝ ΚΟΙΝΗ ΑΓΟΡΑ ΚΑΙ ΤΗΝ ΕΥΡΑΤΟΜ, η οποία συνήλθε στη Βενετία στις 20 Μαΐου 1956 με τη συμμετοχή των Υπουργών των Εξωτερικών του Βασιλείου του Βελγίου, της Ομοσπονδιακής Δημοκρατίας της Γερμανίας, της Γαλλικής Δημοκρατίας, της Ιταλικής Δημοκρατίας, του Μεγάλου Δουκάτου του Λουξεμβούργου και του Βασιλείου των Κάτω Χωρών, η οποία συνέχισε τις εργασίες της στις Βρυξέλλες και μετά το πέρας των οποίων συνήλθε στη Ρώμη στις 25 Μαρτίου 1957, συνέταξε τα ακόλουθα κείμενα:

1. ΣΥΝΘΗΚΗ περί ιδρύσεως της Ευρωπαϊκής Οικονομικής Κοινότητος και τα παραρτήματά της,

2. Πρωτόκολλο περί του καταστατικού της Ευρωπαϊκής Τραπέζης Επενδύσεων,

3. Πρωτόκολλο περί του εσωτερικού γερμανικού εμπορίου,

4. Πρωτόκολλο περί ορισμένων διατάξεων που αφορούν τη Γαλλία,

5. Πρωτόκολλο περί της Ιταλίας,

6. Πρωτόκολλο περί του Μεγάλου Δουκάτου του Λουξεμβούργου,

7. Πρωτόκολλο περί εμπορευμάτων καταγωγής και προελεύσεως ορισμένων χωρών που απολαύουν ειδικού καθεστώτος κατά την εισαγωγή σε ένα Κράτος μέλος,

8. Πρωτόκολλο περί του καθεστώτος που εφαρμόζεται επί των προϊόντων των υπαγομένων στην Ευρωπαϊκή Κοινότητα Ανθρακος και Χάλυβος, έναντι της Αλγερίας και των υπερποντίων διαμερισμάτων της Γαλλικής Δημοκρατίας,

9. Πρωτόκολλο περί των ορυκτελαίων και ορισμένων παραγώγων τους,

10. Πρωτόκολλο περί της εφαρμογής της συνθήκης περί ιδρύσεως της Ευρωπαϊκής Οικονομικής Κοινότητος στα μη ευρωπαϊκά τμήματα του Βασιλείου των Κάτω Χωρών,

11. Σύμβαση εφαρμογής περί της συνδέσεως των υπερποντίων χωρών και εδαφών με τη Κοινότητα, και τα παραρτήματά της,

12. Πρωτόκολλο περί της δασμολογικής ποσοστώσεως για τις εισαγωγές μπανανών,

13. Πρωτόκολλο περί της δασμολογικής ποσοστώσεως για τις εισαγωγές αφρύκτου καφέ.

ΙΙ.

1. ΣΥΝΘΗΚΗ περί ιδρύσεως της Ευρωπαϊκής Κοινότητος Ατομικής Ενεργείας και τα παραρτήματά της,

2. Πρωτόκολλο περί της εφαρμογής της συνθήκης περί ιδρύσεως της Ευρωπαϊκής Κοινότητος Ατομικής Ενεργείας στα μη ευρωπαϊκά τμήματα του Βασιλείου των Κάτω Χωρών.

ΙΙΙ.

ΣΥΜΒΑΣΗ περί ορισμένων κοινών οργάνων των ευρωπαϊκών Κοινοτήτων.

Κατά την υπογραφή των κειμένων αυτών, η Συνδιάσκεψη υιοθέτησε τις δηλώσεις που απαριθμούνται κατωτέρω και προσαρτώνται στην παρούσα πράξη:

1. Κοινή δήλωση περί της συνεργασίας με τα Κράτη μέλη των διεθνών οργανισμών,

2. Κοινή δήλωση περί του Βερολίνου,

3. Δήλωση προθέσεως εν όψει της συνδέσεως με την Ευρωπαϊκή Κοινότητα των ανεξαρτήτων κρατών που ανήκουν στη ζώνη φράγκου,

4. Δήλωση προθέσεως εν όψει της συνδέσεως του Βασιλείου της Λιβύης με την Ευρωπαϊκή Οικονομική Κοινότητα,

5. Δήλωση προθέσεως περί της Σομαλίας ευρισκομένης επί του παρόντος υπό την κηδεμονία της Ιταλικής Δημοκρατίας,

6. Δήλωση προθέσεως εν όψει της συνδέσεως με την Ευρωπαϊκή Οικονομική Κοινότητα του Σουρινάμ και των Ολλανδικών Αντιλλών.

Η Συνδιάσκεψη εξάλλου έλαβε υπόψη τις ακόλουθες δηλώσεις που προσαρτώνται στην παρούσα πράξη:

1. Δήλωση της κυβερνήσεως της Ομοσπονδιακής Δημοκρατίας της Γερμανίας περί του ορισμού της εννοίας «Γερμανός υπήκοος»,

2. Δήλωση της κυβερνήσεως της Ομοσπονδιακής Δημοκρατίας της Γερμανίας περί της εφαρμογής των συνθηκών στο Βερολίνο,

3. Δήλωση της κυβερνήσεως της Γαλλικής Δημοκρατίας περί των αιτήσεων για διπλώματα ευρεσιτεχνίας που καλύπτουν γνώσεις απόρρητες για λόγους αμύνης.

Τέλος η Συνδιάσκεψη αποφάσισε να επεξεργαθεί μεταγενέστερα:

1. Το πρωτόκολλο περί του οργανισμού του Δικαστηρίου της Ευρωπαϊκής Οικονομικής Κοινότητος,

2. Το πρωτόκολλο περί των προνομίων και ασυλιών της Ευρωπαϊκής Οικονομικής Κοινότητος,

3. Το πρωτόκολλο περί του οργανισμού του Δικαστηρίου της Ευρωπαϊκής Κοινότητος Ατομικής Ενεργείας,

4. Το πρωτόκολλο περί των προνομίων και ασυλιών της Ευρωπαϊκής Κοινότητος Ατομικής Ενεργείας.

Τα πρωτόκολλα 1 και 2 θα αποτελέσουν παραρτήματα της συνθήκης περί ιδρύσεως της Ευρωπαϊκής Οικονομικής Κοινότητος και τα πρωτόκολλα 3 και 4 θα αποτελέσουν παραρτήματα της συνθήκης περί ιδρύσεως της Ευρωπαϊκής Κοινότητος Ατομικής Ενεργείας.

ΕΙΣ ΠΙΣΤΩΣΗ ΤΩΝ ΑΝΩΤΕΡΩ οι υπογεγραμμένοι πληρεξούσιοι έθεσαν τις υπογραφές τους κάτω από την παρούσα τελική pq

g.

Έγινε στη Ρώμη, στις είκοσι πέντε Μαρτίου χίλια εννιακόσια πενήντα επτά.

P.H.SPAAK

J.Ch. SONY ET D'OPPUERS

ADENAUER

HALLSTEIN

PINEAU

M. FAURE

Antonio SEGNI

Gaetano MARTINO

BECH

Lambert SCHAUS

J. LUNS

J. LINTHORST HOMAN